Raul Rusescu l-a criticat pe Angelescu: "Este o declarație atipică, răutăcioasă!"-Care a fost motivul supărării fostului atacant român!
Victor Angelescu a spus înainte de FCSB-Sepsi OSK (2-1) că i se pare suspect faptul că Marius Ștefănescu, om de bază în echipa covăsnenilor, lipsește mai mereu la partidele contra formației bucureștene.
Afirmațiile acționarului minoritar de la Rapid au fost comentate de Raul Rusescu. Fostul atacant al "roș-albaștrilor" l-a contrazis pe oficialul giuleștenilor.
"Este o declarație atipică, răutăcioasă!"
"Este o declarație atipică, răutăcioasă. Probabil vine din supărare, frustrare. Ștefănescu este un jucător foarte bun și este de luat în calcul de către cei de la Steaua.
A avut dreptate Angelescu că va câștiga Steaua, pentru că a fost liderul campionatului întreg sezonul, iar acasă joacă foarte bine. Despre faptul că a luat cartonaș galben Ștefănescu împotriva Petrolului… Declarația lui Angelescu a venit probabil din frustrare, din supărare… E păcat.
Marius Ștefănescu este un jucător foarte bun și poate fi o soluție pentru FCSB. Depinde și ce vor cei de la Sepsi să facă cu el", a declarat Raul Rusescu, pentru GSP.ro.